stanford-oval/wikipedia huggingface dataset:
מגפת הקורונה בתאילנד
תגובת הממשלה > תקשורת

ראש הממשלה הורה להוריד פוסטים ברשתות החברתיות שהממשלה רואה בהם "חדשות מזויפות", ולהאשים את האנשים שרשמו אותם בפגיעה במאמץ של הרשויות נגד המגפה. המשטרה גם הדגישה כי העבריינים עשויים לעמוד בפני שנתיים מאסר לכל היותר, על פי צו החירום. ביולי 2021, לאחר דיווחים רבים על הומלסים שמתו ברחובות בנגקוק, כמה גורמים רשמיים האשימו כי מדובר בניסיונות להכפיש את הרשויות.
תגובת הממשלה > חיסונים

בנובמבר 2020 הזמינו הרשויות 26 מיליון מנות חיסון מחברת אסטרהזניקה, שדיווחה על 70% יעילות כוללת. חיסון זה דורש שתי מנות של חיסון לאדם, כך שהכמות שהוזמנה תכסה רק 13 מיליון איש מאוחר יותר אישר הקבינט של ראש הממשלה תקציב להזמנת 35 מיליון מנות נוספות בינואר 2021. חברת Siam Bioscience, חברה בבעלות המלך ראמה העשירי, תהיה מעורבת בתהליך. הרשויות ייבאו גם שתי מיליון מנות חיסון של סינובאק, חברה סינית שהקבוצה התאילנדית Charoen Pokphand (אנ') השקיעה בה, בין החודשים פברואר ואפריל 2021.
בנוסף, ממשלת תאילנד אף הגבירה את ניסיונה לייצור מקומי של חיסונים, עם התחלת הניסויים בחיסון המקומי "ChulaCov19", ניסויים שבהחלו במאי 2021. בדיקות שלב א' של החיסון NDV-HXP-S (אנ'), החלו באוניברסיטת מאהידול במרץ 2021.
1.5 מיליון מנות חיסון של פייזר, שנתרמו על ידי ממשלת ארצות הברית, הגיעו לתאילנד בתחילת אוגוסט 2021. מחצית מהכמות הוקצתה לעובדי בריאות, למרות שמשרד הבריאות אמר קודם לכן כי כל המשלוח יוקצה להם. כמה בתי חולים דיווחו על קיצוץ בהקצאות.
השפעות > כלכלה

חברת התעופה בנגקוק איירווייז הודיעה על תוכנית קיצוץ בשכר הבכירים, צמצום מספר הטיסות, וביטול מספר קווי תעופה; הצוות ישהה בחופשה ללא תשלום למשך 10–30 ימים, החל מ-1 במרץ 2020 עקב ההאטה הכלכלית, והתפרצות המחלה.
ארגון האו"ם לפיתוח תעשייתי פרסם דו"ח ביוני 2020, בו דווח כי 90% או יותר מהחברות במדינה צופות אובדן הכנסות של יותר מ-50% בהשוואה לשנה שעברה. דווח כי ענפי הרכב רשמו ירידה במדד ביצועי הייצור (MPI) באפריל 2020, בשיעור של 82% משנה לשנה, והציגו את היקף הייצור הנמוך ביותר מאז 1987.  ארבעה מגזרים מובילים נוספים שנפגעו לרעה כוללים חברות העוסקות בנפט ומוצריו, מאלט ומשקה מאלט, מערכות מיזוג אוויר וסוכר.  מאידך גיסא, מגזרים בהם נרשמה עלייה במדד ביצועי הייצור כוללים בטון ומלט, תרופות, מעגלים אלקטרוניים, פירות ים קפואים, ומזון בעלי חיים, מתוכם המדד עלה בין 10% לכמעט 40% ביחס לשנה שעברה.
בספטמבר 2020, הבנק העולמי צפה כי הכלכלה התאילנדית תצטמצם בשיעור של 8.9% עד סוף השנה.
ב-29 בפברואר בוטלו יריד הספרים הלאומי ה-38 בתאילנד, ויריד הספרים הבינלאומי ה-18 ב-Impact, Muang Thong Thani (אנ'). במקום זאת, הוא התקיים באינטרנט, מה שהופך אותו ל"יריד הספרים הלאומי המקוון" הראשון של תאילנד. האוניברסיטאות צ'ולאלונגקורן ומחידול (אנ'), החליטו על השעיית הלימודים בהן ב-16 במרץ, לאחר אישור מקרי הדבקות בקרב עובדיה, וכן בקרב סטודנטים, בעוד שאוניברסיטת קסטסארט (אנ'), נקטה בפעולה זהה כאמצעי זהירות.
השפעות > ספורט

טורניר האגרוף "THAI FIGHT" בצ'אנג ראי נדחה ללא הגבלת זמן עקב התפשטות המגפה.
ב-1 במרץ 2020 החליטה התאחדות הכדורגל של תאילנד (אנ'), כי כל משחקי הכדורגל המקצוענים בליגות התאילנדיות: T1 (אנ'),‏ T2 (אנ'),‏ T3 (אנ') ו-T4 (אנ'), שתוכננו להתקיים בין התאריכים 7 עד 31 במרץ, ייערכו בדלתיים סגורות, והקהל יצפה בהם בשידור בלבד. עם זאת, ב-4 במרץ 2020 שונתה ההחלטה לדחות את כל המשחקים שהיו אמורים להתקיים לפני 18 באפריל ללא הגבלת זמן.
תחרות הגרנד פרי המקומית (Thailand motorcycle Grand Prix (אנ'),‏ MotoGP תאילנד 2020, נדחה בשל התפשטות הנגיף. האירוע נדחה עד להתפוגגות ההתפרצות.
תערוכת הרכב הבינלאומית (Bangkok International Motor Show (אנ') ה-41 בבנגקוק, שתוכננה להתקיים במקור בין 7 במרץ ל-5 באפריל, נדחתה. נמסר כי לוח הזמנים החדש יפורסם בהמשך. ערוץ 7 (אנ'), הודיע כי ימשיך לשדר קרבות אגרוף, מאחורי דלתות סגורות, כאשר הקהל יוכל לצפות בשידורים מרחוק בלבד.
השפעות > תיירות

ענף התיירות של תאילנד, שהיה אחראי על חמישית מהתוצר טרם המגפה, נפגע קשות; רשות התיירות של תאילנד (אנ'), צפתה כי כמות התיירים שיגיעו בשנת 2020 תרד בכ-65%. בתקופה ינואר–מרץ ירדו כניסות התיירים הזרים ב-38% ל-6.69 מיליון; כניסות של תיירים מסין, המקור הגדול ביותר לתיירות נכנסת, צנחו ב-60% ל-1.25 מיליון. עם סגירת הגבולות, רוב הטיסות הבינלאומיות בוטלו, כך שהגעת התיירים (וכנגזרת מכך ההוצאות שלהם) ירדו לאפס באפריל, לעומת 3.2 מיליון כניסות, וקבלות בשווי 4.6 מיליארד דולר באותו החודש אשתקד.
נודע כי אגדת סיאם, פארק שעשועים בפאטאיה, ייסגר זמנית החל מ-3 במרץ, וזאת עקב היעדר תיירים, נוכח התפשטות הנגיף. הנהלת הפארק הבטיחה לשכור את כל אנשי הצוות כשהיא תיפתח מחדש.
ב-16 במרץ, משרד הבריאות הודיע כי החגים והחגיגות של סונגקראן יידחו עד להודעה חדשה, מכיוון שמספר המקרים המשיך לעלות ב-33, ל-147. פסטיבל סונגקראן (אנ'), שהתקיים בין השאר ברחוב קאו-סאן, מחוז חון קאן (אנ'), פאטאיה, חוף באנג סאן (אנ'), ופאטונג, לא יתקיים, על פי הודעת כל אחת מהעיירות הרלוונטיות. המשרד גם דרש לדחות את מועד החג. ראש מחוז קו פה-נגאן החליט להשעות את המסיבה המתוכננת בחוף רין, כדי להימנע מהתקהלות של תיירים, אשר עלולה הייתה להוות כר פורה להתפרצות הנגיף. המסיבה נקבעה במקור בליל הירח המלא של 8 במרץ.
בריאן טאן ושריה סודהאני (Brian Tan and Shreya Sodhani) מברקליס, טענו כי הצורך בכניסה להסגר עם הכניסה למדינה, גורם לכך כי "החזרת התיירים יכולה להיות איטית יחסית".
השפעות > שנאת זרים וגזענות

מסעדה בצ'יאנג מאי הציגה שלט עם הכיתוב "אנו מתנצלים שאיננו מקבלים לקוחות סינים. תודה", וזאת עקב מקרה בו לקוח עזב את המסעדה לאחר שהבחין בקבוצת סינים בפנים. המשטרה דרשה להוריד את השלט, אך הציעה שייכתב במקום זאת בסינית "נגמר לנו האוכל". שלט דומה נראה מחוץ למסעדה בחוף או סאנה בפוקט.
שר הבריאות, אנוטין צ'רנווירקול (אנ') פרסם הערות שליליות בטוויטר בנוגע למערביים "מלוכלכים", ואמר כי "הם אף פעם לא מתקלחים" וסביר יותר כי הם יפיצו את הנגיף מאשר האסיאתים. הפוסט זכה לתגובה שלילית בתאילנד ובבריטניה, והוסר במהירות. מר צ'ארנווירקול ציין כי הציוץ פורסם על ידי הצוות שלו, ולא על ידו באופן אישי.
נאומי שנאה מקוונים נגד מיאנמר עלו לאחר ההתפרצות בדצמבר, שכן זאת נרשמה תחילה בקרב מהגרי עבודה בסמוט סאחון. רה"מ פריות האשים את ההתפרצות המחודשת של המחלה בהגירה בלתי חוקית למדינה (אנ').
השפעות > ביקורת על תגובת הממשלה

הממשלה זכתה לביקורת על היבטים שונים של תגובתה למשבר, במיוחד בשל הטיפול המוקדם שלה במגפה, רכש איטי של חיסונים, ותגובתה לתפרצות של אפריל 2021.
בתחילת פברואר 2020, בתגובה לחששות בנוגע לאגירה והפקעת מחירים של מסכות פנים, הממשלה החליטה לקיים בקרת מחירים, והתערבה בחלוקתם. המהלך לא הצליח למנוע מחסור בקרב בתי חולים, והפך לשערורייה בגלל שחיתות ו"שאיבה" של חלק מהאספקה. הביקורת הייתה מכוונת גם למדיניות חסרת העקביות של הממשלה בנוגע לנסיעות בינלאומיות ודרישות הסגר, חוסר החלטיות ואיטיות ביישום פעולות נדרשות, ותקשורת לקויה – הודעות רשמיות רבות נמסרו לציבור, רק כדי שיסוגו מהן במהירות, או שיחידות ממשלתיות אחרות יסתרו אותן. הסגירה הפתאומית של עסקים בבנגקוק גרמה לעשרות אלפי עובדים לנסוע לעיר הולדתם, מה שמשקף את הכישלון של הסוכנויות לפעול בתיאום, תחת תגובה אחידה. לאחר הגל השלישי של הנגיף באפריל 2021, הממשלה ספגה ביקורת על כך שלא הצליחה להשיג מלאי חיסונים מספיק.
התפשטות אפשרית למדינות אחרות > דרום קוריאה

ב-4 בפברואר, אישה דרום קוריאנית, שביקרה לאחרונה בבנגקוק בחופשה, נבדקה, וקיבלה תשובה חיובית לגבי הדבקות בנגיף, ואושרה בתור המקרה ה-16 במדינה.
התפשטות אפשרית למדינות אחרות > גרמניה

ב-4 במרץ הכריזה עיריית קלן על חמישה מקרים של הדבקות בנגיף, לרבות אישה שהייתה בעבר בחופשה בתאילנד, ולפי ההערכות נדבקה במהלך החופשה.
התפשטות אפשרית למדינות אחרות > אוסטרליה

ב-5 במרץ אישרה ממשלת קווינסלנד כי גבר בן 81, שחזר לאחרונה מתאילנד, קיבל תשובה חיובית בבדיקה לגילוי הידבקות בנגיף, ואושפז בבית החולים האוניברסיטאי סאנשיין קוסט (אנ').
התפשטות אפשרית למדינות אחרות > הודו

ב-6 במרץ דיווחה הודו על המקרה ה-31 שאושר בשטחה. החולה הוא אזרח הודי, בעל היסטוריית נסיעות מתאילנד וממלזיה.
התפשטות אפשרית למדינות אחרות > מצרים

במאי 2021 דיווחו הרשויות בבריטניה כי מצאו גרסה של המחלה, שהתגלתה לראשונה בתאילנד, בקרב מהגרים ממצרים.
דוד בן-אשר

| --- | --- |

 לידה:  3 במרץ 1939 (בן 86) עין שמר, פלשתינה (א"י) 
 מדינה:  ישראל 
 השכלה:  המכללה הבין-זרועית לפיקוד ולמטה  אוניברסיטת תל אביב 
 
דוד בן-אשר
דוד בן-אשר (נולד ב-3 במרץ 1939) הוא עיתונאי ומשורר, כיהן כראש מחלקת כושר קרבי בצה"ל ואל"ם במיל'. שחקן ומאמן כדורעף בעברו.
ביוגרפיה

דוד בן-אשר נולד וגדל בקיבוץ עין שמר, של השומר הצעיר. הוריו ילידי פולין, עלו לישראל ב-1933.

אביו, ניומקה, היה במאי ושחקן בהצגות בתיאטראות בקיבוצים; אמו, חנה, עבדה כגננת במשך 35 שנה.


אחותו, בת-עמי יוגב, היא במאית סרטים ומורה; אחיו, שלמה בן-אשר, הוא מדריך תיירים.
ביוגרפיה > כדורעף וניהול ספורט

מגיל 15 ועד גיל 35 פיתח בן-אשר קריירה ספורטיבית כשחקן כדור-עף: בשנים 1954–1960 זכה במסגרת הפועל עין שמר, הקבוצה הבולטת בכדורעף בשנות החמישים, בשש אליפויות הליגה הלאומית (ליגת העל) ובגביעי המדינה.




שיחק ואימן בקבוצות נוספות בליגה לאומית וארצית: אליצור בארות-יצחק, אליצור תל אביב, הפועל העוגן, גן חיים, אליצור יבנה, הפועל כפר-סבא, הפועל נען, בית הלוחם ת"א, מענית, כמו כן אימן את נבחרת צה"ל.




בשנים 1956–1963 שיחק בנבחרת ישראל במשחקים בינלאומיים. בשנות השבעים שימש כמאמן נבחרת ישראל לנוער והוביל אותה פעמיים לשלבי הגמר של אליפות אירופה;






שימש כחבר בוועדות האיגוד האירופי והישראלי בכדורעף וכיהן כחבר בארגון מאמני הכדורעף בהתאחדות לספורט בישראל.


בשנות השמונים היה חבר בוועדת כדור-עף חופים באיגוד האירופי – CEV במשך 5 שנים, בה היה בין מעצבי אליפות אירופה בכדור-עף חופים. ב-1976 היה מאמן נבחרת נכי צה"ל בכדורעף במסע בארצות הברית.

היה מנהל (יועץ) אגף הספורט של ארגון הספורט של החרשים בישראל (אס"ח) והכין אותם לאולימפיאדת החירשים ברומא.
ביוגרפיה > שירות צבאי

בשנים 1958–1960 שירת בן-אשר בסדיר בנח"ל והגיע לתפקיד מפקד פלוגה. לאחר מכן למד לתואר מורה בכיר במדרשה לחנ"ג בווינגייט (כיום המכללה האקדמית). תפקידו הבא היה סגן מפקד בה"ד 8, ואחריו קצין אימון גופני פיקוד מרכז. בשנים 1967–1970 שימש ראש מדור אימון גופני במטה הכללי. בשנים 1970–1973 למד במכללה הבין-זרועית לפיקוד ומטה (פו"ם) ובאוניברסיטת תל אביב, שם סיים תואר ראשון במנהל וארגון החינוך. בשנים 1973–1974 כיהן כמפקד בה"ד 8. בשנים 1974–1978 - היה ראש ענף אימון גופני במטה הכללי. בתפקידו האחרון בצה"ל, בשנים 1978–1980, כיהן כראש מחלקת כושר קרבי בדרגת אלוף-משנה.

במסגרת שירותו שימש כנציג צה"ל במועצה הלאומית לחינוך גופני וספורט בראשות שר החינוך. במלחמת ששת הימים שירת בחטיבה 5 באזור השומרון ובמלחמת יום הכיפורים בסיני שירת באזור תעלת סואץ.

בשנים 1980–1983 שהה עם משפחתו כשליח הסוכנות בניו ג'רזי, ארצות הברית.


ב-1984 השתחרר מצה"ל.

באותה שנה סיים תואר שני (.M.A) בחינוך, עם עבודות גמר בסוציולוגיה ואנתרופולוגיה מאוניברסיטת תל אביב.
במסגרת שירותו הצבאי הנהיג בן-אשר חובת מבחן כושר לצורך עלייה בדרגה של משרתי הקבע, וחובת מעבר קורס מ"כים על ידי מדריכי הכושר הקרבי. בהיותו ראש ענף העלה הצעה שהתקבלה, להפוך את ענף אימון גופני בצה"ל למחלקת כושר קרבי, ושם המקצוע שונה מ"אימון גופני" ל"כושר קרבי". הכניס את חובת המעבר של בוחן בר-אור לכושר קרבי כמדד לעלייה בדרגה, יזם את סמל מערך הכושר הקרבי אותו נושאים המדריכים על דש חולצתם, והוא תג השרוול של אנשי מערך הכושר הקרבי. ב-1979 יזם את מרוץ גולני מהחרמון ועד אילת, בשיתוף מח"ט גולני דוד כץ.
ביוגרפיה > פעילות ציבורית

לאחר שחרורו מהצבא נשא בתפקידי ניהול בהסתדרות, משרד הקליטה, בית ברל, עיריית נתניה, הפועל, האגודה לקרב מגע ועוד.
ב-1989 התמודד בן-אשר על ראשות מועצת הוד השרון ברשימה העצמאית "הוד השרון שלי" מול אליהו שמעוני, ראש המועצה המכהן ועזרא בנימיני, שזכה בבחירות בסיבוב השני; בן-אשר הפסיד בבחירות אלה
כתיבה

משנת 2006 בן-אשר הוא עיתונאי ב"ירוק" - רשת מקומונים בשרון. כותב במוסף מעריב של יום ששי "זמן צפון שרון" ו"זמן ירושלים", במגזין גמלאי צה"ל "צוות שלנו" ובמגזין הבינלאומי "רוקדים". כותב כתבות מגזין, וכתבות מסוגים שונים, לרבות מדור משוררים. מדי שבוע מוקרא חמשיר השבוע פרי עטו ברדיו רשת ב' בתוכנית "שישי אישי" של מושיק טימור, החמשיר מתפרסם גם במוסף "זמן מעריב".
כתב ספר בתחום האימון הגופני וקרב מגע "Fighting Fit" (ראה אור ב-1983 באנגלית בארצות הברית, בהוצאת פטנאם בתרגום פרופ' מרים שלזינגר).
כתב מאמרים בעשרות כתבי עת בישראל ומחוצה לה, בעיתונים, מגזינים, ביטאונים מקצועיים. המאמרים בתחום הציונות, צבא, ספורט, ריקוד, פוליטיקה, קיבוץ ועוד. בשנות השבעים היה בעל טור שבועי של שירים במדור הספורט ב"מעריב". היה בעל פינה שבועית בגלי צה"ל בענייני כושר ובריאות. היה בעל טור חמשירים פובליציסטיים בעיתונים שונים (10), בעל מדור קבוע ב"לאשה" בתחום הגנה עצמית. כותב מאמרים על ריקודי עם בביטאון "רוקדים" (מגזין לריקודי עם). כתב מאמרים ב"מערכות", ב"במחנה", ב"צוות שלנו", במגזין הצבאי של המרינס ארצות הברית – "Marine Corps Gazette" (אנ'), במגזין הצבאי "Defense Update"; בראשית שנות השמונים היה בעל טור קבוע בעיתון יהודי בניו ג'רזי. כעיתונאי ראיין מאות אנשים וסיקר את קורותיהם ופועלם הספרותי, לרבות חתני פרס ישראל.
שירה

בן-אשר כתב מאות שירים בתחומים ונושאים שונים: אהבה, ספורט, ריקוד, מלחמות, הווי חיים, תחושות, אירועים אישיים וציבוריים, מקומות, עונות השנה, נופים וטבע. הוציא חמישה ספרי שירה: "וחוה נתנה לאדם", "זרמים", "אין חדש תחת השמש", "ספורט בצד – שירי ספורט", "שירים ליעל שירים לדוד".
הוציא שלושה תקליטורים של שירים מולחנים ומוקראים: האחד, דיסק עם 22 שירים בשם "קול המילים". השני, תקליטור שירים "מה יגידו" עם 12 שירים (בהלחנה וביצוע - נחום היימן, רונית אופיר, דודו זכאי, אילנה נולמן, עמית צפריר, שושיה דותן, עידו דגני ואחרים). בנוסף להם שרו את שיריו וקראו בתקליטורים שלו - ששי קשת, יורם ארבל ואלכס אנסקי. השלישי, תקליטור שירי משפחת רובינשטיין "השירים שלנו".
שירו "שלושת הגשרים", מספר על צליחתה של תעלת סואץ על ידי אוגדת שרון במלחמת יום הכיפורים במבצע אבירי לב ועל שלושה מפקדים שנפלו במהלך הקרבות ועל שמם נקראו הגשרים: "יהודה" ע"ש רס"ן יהודה חודדה, "ג'וני" ע"ש סא"ל אהרון (ג'וני) טנא ו"ברוך" ע"ש סא"ל ברוך דיליאון. השיר הולחן בידי חיים איטקיס, עובד בידי יואל לרנר ובוצע (1975) בידי צוות הווי הנדסה קרבית (בו שרו את השיר גם יהודית רביץ, קורין אלאל ויואל לרנר). "שלושת הגשרים" מושמע ברדיו ובטקסים צבאיים ומוקרא בימי זיכרון. על השיר נעשה סרט תיעודי. בשם: "גלגולו של שיר – שלושת הגשרים".
הבית הפותח של השיר:
לילה באוקטובר, המים בוערים

נעה מערבה האוגדה

עם הכוחות יָצָאו בכח הגשרים

ג'וני, ברוך ויהודה.
חיים אישיים

בן-אשר הוא תושב הוד-השרון, גרוש. בשנים 1964–1995 היה נשוי לתורית לבית תלם, להם שלושה ילדים: רויטל, אמנית ופעילת ציבור; אורי, עו"ד; הגר, במאית תסריטאית ושחקנית.
ספריו

דוד בן-אשר, "ספורט בצד - שירי ספורט", איורים: שלמה זבדי, מכון וינגייט לחינוך גופני ולספורט, 1976, 210 עמודים.
אין כל חדש תחת השמש", ספר קריקטורות של שלמה זבדי, הוסיף כיתוב: דוד בן-אשר, הוצאת אלף, תש"ם 1980.
זרמים (ספר שירה), הוצאת רימון, 1981.
David Ben-Asher, Fighting Fit, Perigee Books, The Putnam Publishing Group, New York, New York, United States of America, 1983, ISBN 0-399—50624-1.
דוד בן-אשר, "שש שנים בשואה: סיפורו של הנרי", הוצאה עצמית בסיוע רשת קניוני עזריאלי ויד ושם, אפריל 2003.
וחוה נתנה לאדם",
שירים ליעל שירים לדוד",
דוד בן-אשר, ישראל בחמשירים, איורים : דני קרמן, צבעונים הוצאה לאור, 2020.
אלבומים

קול המילים", הפקה פרטית בחסות אקו"ם, תשס"ה 2005.
מה יגידו", הפקה פרטית בחסות אקו"ם.
השירים שלנו: משירי משפחת רובינשטיין", הפקה פרטית. (משפחת רובינשטיין היא משפחתו המורחבת של בן-אשר, יוצאת העיירה קרינקי בפולין. בן-אשר כתב שיר אחד בדיסק).
הערות שוליים

1 2 3  Feivel Meyer, "Former Shaliach Readjusting To Life In Israel!", The Jewish Standard, April 6, 1984, p. 9.
↑  בת-עמי יוגב, הם היו אנשים פשוטים, 1987. (ספר על הוריהם).
↑  שלמה בן-אשר, מעל הזמן מצווים, יד ושם, תשס"ב 2001. (ספר על המשפחה בשואה).
1 2  אורי אפק, 250 מעגלים: אלפיים וחמש מאות היבטים, עובדות וסיפורים על חברים, המועדון לספורט, תרבות ונופש באוניברסיטת תל אביב, 2003, עמ' 205-204.
1 2  שמעון וילנאי, "מאמן כדורעף הועלה לדרגת אלוף-משנה", חדשות הספורט, 27 בנובמבר 1978.
1 2  פ. ברקוביץ', "מלכודת הרשת של בן-אשר", חדשות הספורט, 29 בנובמבר 1968, עמ' 8.
↑  "עין שמר זכתה בגביעי המדינה בכדורעף", מוסף הספורט של העיתון למרחב בעריכת יזהר ברנר, יום ראשון, 14 באוגוסט 1960, עמ' 3.
↑  חיים קאופמן, רוני לידור, יורם אהרוני, דוד בן-סירא, אורי גולדבורט, ספורטאים, מאמנים, שופטים, המכללה האקדמית בווינגייט והספורט התחרותי, התשע"ח 2017, עמ' 115.
↑  "נבחרת צה"ל בכדורעף למחנה אימון של שבוע", דבר, יום שני, 6 ביולי 1970, עמ' 12.
↑  מעופפי" צה"ל ניצחו ללא קושי את האוסטרים 1:3, מעריב, יום רביעי, 4 בפברואר 1970, עמ' 5.
↑  מתי ברוש, "תוך שעה הממו "מעופפי" צה"ל את האיטלקים – 0:3", דבר, יום רביעי, 1 בספטמבר 1971, עמ' 12.
↑  שמואל טל, "כדורעפני הנוער לעגו לסיכויי המארחת – ספרד", דבר, יום ראשון, 15 ביוני 1975, עמ' 8.
↑  דן גרשוני, "מעופפי הנוער היו במדריד על הגובה", פנדל, 13 ביולי 1975.
↑  "בפתיחת אליפות אירופה בכדורעף: נערי ישראל סחטו מערכה מפולין 3-1", מעריב, יום ראשון, 27 ביולי 1975, עמ' 25.
↑  יהודה גורן, "הנוער יקבל כל האשראי לקראת הגמר האירופי: יתמודד עם פולין, צ'כיה ורומניה", מעריב, יום רביעי, 28 במאי 1975, עמ' 9.
↑  יהושע כהנא ומרדכי רוזנבלום, "נבחרת הנוער בכדורעף מתאמנת במרץ לקראת טורניר הגמר - המטרה: מקום עשירי באירופה", מעריב, יום ראשון, 13 ביולי 1975, עמ' 34.
↑  "מטרת נבחרת הנוער שיצאה לאליפות אירופה: רכישת ניסיון בין-לאומי ואולי גם דירוג מפתיע", דבר, יום ראשון, 2 בספטמבר 1973, עמ' 16.
1 2  "בן-אשר דוד", מי ומי בישראל 1975, ברונפמן כהן הוצאה לאור בע"מ, תל אביב, עמ' 55.
↑  שמעון וילנאי, "הפק'ל" של ראש מחלקת כושר קרבי: 4 ק"מ בכל בוקר", חדשות הספורט, 1 בדצמבר 1978.
↑  Joan Grossman, "Educator From Israel Learns About Americans", The Jewish Standard, July 29, 1983, p. 7.
1 2  רוני לידור ונורית שרביט (עורכים), מערך כושר קרבי: שבעה עשורים, מחלקת כושר קרבי, התשע"ו 2016, עמ' 151, 152, 155-154.
↑  צבי בר-שירא, "מסע התעוררות" בכושר הקרבי בצה"ל: מרוץ חרמון – אילת; תרגול נוסף למילואימניקים חסרי כושר, מעריב, יום חמישי, 26 ביולי 1979, עמ' 16.
↑  ירון אנקורי, "לפעמים חלומות מתגשמים", ירוק – רשת מקומונים בשרון ובשומרון, 21 באוקטובר 2005, גיליון 548, עמ' 37-36.
↑  "דוד בן-אשר – ספורטאי ומשורר", כאן השרון, י"ג בתמוז תש"ם, 27 ביוני 1980, עמ' 11.
↑  אבינעם פורת, "כשמשעמם לאיש הכושר הקרבי – הוא כותב שירים...", קול המרכז, 1980.
| --- | --- |
בקרת זהויות :  NLI: 987007273889805171  MusicBrainz: 9aa3a258-635f-4dcc-b525-9bf548b763c5  VIAF: 67800242   WorldCat (עם VIAF): 67800242 
הספר "ישראל בחמשירים" הוענק לנשיא המדינה, ראובן רובי ריבלין, ירושלים, 3 במרץ 2021 מימין : דוד בן אשר, הנשיא ראובן ריבלין, ד"ר לאה צבעוני, דני קרמן
גיהנום בכלוב (2022)

| גיהנום בכלוב (2022)>  הפוסטר הרשמי של האירוע בכיכובו של קודי רודס.מידע |
| --- | --- | --- |
ארגון: WWE
מותג (ים): Raw סמאקדאון
תאריך: 5 ביוני 2022
עיר: רוזמונט, אילינוי
אולם: אולסטייט ארנה
מספר צופים: 12,834
סדרת אירועי שלם וצפה של ה-WWE
| NXT In Your House | גיהנום בכלוב (2022) | כסף בבנק |
סדרת אירועי גיהנום בכלוב
| 2021 | גיהנום בכלוב (2022) | — |
גיהנום בכלוב (2022) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network באופן בינלאומי ובשירות הזרמת המדיה Peacock ברחבי ארצות הברית. האירוע כלל את שני המותגים (Raw וסמאקדאון) ונערך ב-5 ביוני 2022, באולם האולסטייט ארנה בפרוורי שיקגו של רוזמונט, אילינוי.
שישה קרבות התנהלו באירוע. בקרב המרכזי, קודי רודס ניצח את סת' "פריקין" רולינס בקרב גיהנום בכלוב. עוד ברשימת הקרבות, The Judgment Day (אדג', דמיאן פריסט וריאה ריפלי) ניצחו את פין באלור, AJ סטיילס וליב מורגן בקרב שלושה נגד שלושה מעורב, בובי לאשלי ניצח את אומוס ו-MVP בקרב האנדיקאפ 2 נגד 1, וביאנקה בלאייר ניצחה את אסקה ובקי לינץ' בקרב משולש ושמרה על אליפות הנשים של Raw.
הפקה > רקע

גיהנום בכלוב הוא אירוע שלם וצפה שנתי, המופק על ידי ה-WWE במתכונת של חודש אוקטובר מאז שנת 2009. הרעיון של האירוע הוא שהקרב המרכזי (או יותר במקרה הצורך) שיתקיים בו יהיה בתוך "גיהנום בכלוב" - כלוב בגובה העולה על שבעה מטרים, שמקיף את הזירה וסביבתה. בקרב "גיהנום בכלוב" אין פסילות או ספירות חוץ. הדרך היחידה לנצח היא על ידי הצמדה או הכנעה בתוך הזירה. האירוע של שנת 2021 הוזז מהמתכונת הרגילה של חודש אוקטובר לחודש יוני, כך שזאת הייתה הפעם השנייה שהוא לא נערך בחודש אוקטובר; הפעם הראשונה הייתה באירוע 2018, שהוחלט להקדימו לחודש ספטמבר. בעקבות קיום האירוע של שנת 2021 בחודש יוני, הוחלט להקדים את האירוע של שנת 2022 גם כן לחודש יוני ולמעשה לשנות את מתכונת אירועי גיהנום בכלוב לחודש יוני.
הפקה > עלילות

האירוע כלל קרבות שנבעו מעלילות מתוסרטות גם מ-Raw וגם מסמאקדאון.
לאחר שקודי רודס ניצח את סת' "פריקין" רולינס גם ברסלמניה 38 וגם ברסלמניה באקלאש, הוענקה לרודס ההזדמנות להתמודד על אליפות ארצות הברית ב-9 במאי בפרק של התוכנית Raw מול האלוף, ת'יאורי. במהלך הקרב, רולינס תקף את רודס וגרם לפסילת הקרב. שבוע לאחר מכן בתוכנית, רודס איתגר את רולינס לקרב שלישי בסדרת הקרבות ביניהם, כשהפעם הקרב יתקיים בתוך מבנה גיהנום בכלוב. רולינס נענה במהרה בחיוב להצעה זו וכתוצאה מכך הקרב השלישי בסדרה נקבע לאירוע גיהנום בכלוב.
ב-25 באפריל בפרק של התוכנית Raw, אסקה ערכה הופעת חזרה מפתיעה לאחר תשעה חודשי היעדרות עקב פציעה. בכיר הנהלת ה-WWE, אדם פירס החליט להעניק לאסקה הזדמנות להתמודד מול אלופת הנשים של Raw, ביאנקה בלאייר בקרב ב-9 במאי במאי בתוכנית, שבו אם היא תנצח היא תקבל קרב על התואר. לעומת זאת, הקרב הסתיים ללא הכרעה לאחר שבקי לינץ' תקפה את השתיים. שבוע לאחר מכן בתוכנית, אסקה ניצחה את לינץ' בקרב אשר קבע את הטוענת לכתר, שתפגוש את בלאייר על אליפות הנשים של Raw באירוע גיהנום בכלוב. בפרק של ה-23 במאי, ניתנה ללינץ' הזדמנות נוספת להתמודד מול אסקה כשההתניה שהייתה מונחת על הכף הייתה שאם לינץ' תנצח, היא תתווסף לקרב האליפות באירוע גיהנום בכלוב. לינץ' אכן ניצחה את אסקה וכתוצאה מכך קרב האליפות באירוע הפך לקרב משולש.
ברסלמניה 38, בובי לאשלי ניצח את אומוס. לילה לאחר מכן בפרק של התוכנית Raw, המנג'ר של לאשלי, MVP, בגד בלאשלי וחבר לשורותיו של אומוס, שגבר על לאשלי בקרב חוזר ביניהם באירוע רסלמניה באקלאש לאחר עזרה מצידו של MVP. ב-16 במאי בפרק של התוכנית Raw, לאשלי ניצח את אומוס פעם נוספת, הפעם במסגרת קרב כלוב. שבוע לאחר מכן בתוכנית, לאשלי רצה לשים קץ ליריבות שלו עם אומוס, כאשר הוא איתגר את MVP לקרב שבו המנצח יבחר את ההתניה לקרב מול אומוס באירוע גיהנום בכלוב. הודות לעזרתו של אומוס, MVP ניצח את לאשלי כתוצאה מספירת חוץ. השניים החליטו שההתניה שתתקיים באירוע גיהנום בכלוב תהיה קרב האנדיקאפ 2 נגד 1, כשאומוס ו-MVP יהיו ביתרון מספרי ויתמודדו מול לאשלי.
אירוע

| --- | --- |

תפקיד:: שם:
צוות השידור באנגלית: מייקל קול (סמאקדאון)
צוות השידור באנגלית: ג'ימי סמית' (Raw)
צוות השידור באנגלית: קורי גרייבס (כל הקרבות)
צוות השידור באנגלית: ביירון סקסטון (Raw)
צוות השידור בספרדית: מרסלו רודריגז
צוות השידור בספרדית: ג'רי סוטו
כרוזים: מייק רום (Raw)
כרוזים: סמנת'ה אירוין (סמאקדאון)
שופטים: דנילו אנפיביו
שופטים: ג'ייסון איירס
שופטים: ג'סיקה קאר
שופטים: דפני לאשון
שופטים: אדי אורנגו
שופטים: ריאן טראן
שופטים: רוד זאפאטה
פאנל לפני האירוע: קיילה ברקסטון
פאנל לפני האירוע: קווין פטריק
פאנל לפני האירוע: פיטר רוזנברג
פאנל לפני האירוע: בוקר טי
פאנל לפני האירוע: ג'רי לולר